ddrg/super_eurlex huggingface dataset:
SL Uradni list Evropske unije L 249/26

ODLOČBA KOMISIJE

z dne 21. junija 2004

o navajanju območij Češke republike, ki izpolnjujejo pogoje za pridobitev pomoči v okviru Cilja 2 Strukturnih skladov za obdobje od leta 2004 do 2006

(notificirano pod dokumentarno številko K(2004) 2134)

(Besedilo velja za EGP)

(2004/559/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih (1), in zlasti člena 4(4) Uredbe,

po posvetovanju z Odborom za razvoj in preobrazbo regij, Odborom za kmetijske strukture in razvoj podeželja in z Odborom za strukture v ribištvu in ribogojstvu,

ob upoštevanju naslednjega:

(1) Cilj 2 Strukturnih skladov je podpirati ekonomsko in socialno kohezijo območij s strukturnimi težavami.

(2) Komisija in države članice poskušajo zagotoviti, da se pomoč dejansko skoncentrira v najbolj prizadeta območja in na najustreznejši geografski ravni.

(3) Zgornja meja prebivalstva, ki izpolnjuje pogoje za pridobitev pomoči, je 370 000 prebivalcev, v skladu s členom 4(2) Uredbe (ES) št. 1260/1999, ki za Češko republiko določa zgornjo mejo 31 % prebivalstva vseh NUTS II regij, ki jih ne zajema Cilj 1.

(4) Komisija na podlagi predlogov držav članic in v tesnem sodelovanju z zadevno državo članico sestavi seznam območij, ki izpolnjujejo pogoje za pridobitev pomoči v okviru Cilja 2, ob upoštevanju nacionalnih prednostnih nalog –

SPREJELA NASLEDNJO ODLOČBO:

Člen 1

Območja Češke republike, ki izpolnjujejo pogoje za pridobitev pomoči v okviru Cilja 2 Strukturnih skladov v obdobju od 1. maja 2004 do 31. decembra 2006, so navedena v Prilogi k tej odločbi.

Člen 2

Ta odločba je naslovljena na Češko republiko.

V Bruslju, 21. junija 2004 Za Komisijo Jacques BARROT Član Komisije

(1) UL L 161, 26.6.1999, str. 1. Uredba, nazadnje spremenjena z Aktom o pristopu.
(7)

Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
4.

Člen 6 se nadomesti z naslednjim: „Člen 6 Pogoji, povezani z uvozom ribjih proizvodov iz ribogojstva za neposredno prehrano ljudi Države članice dovolijo uvoz ribjih proizvodov iz ribogojstva, namenjenih za neposredno prehrano ljudi, na svoje ozemlje, samo če: (a) riba izvira iz tretjih držav in obratov, odobrenih po členu 11 Direktive 91/493/EGS, in izpolnjuje zahteve javnega zdravja, določene v navedeni direktivi; in (b) pošiljka sestoji iz ribjih proizvodov, primernih za prodajo na drobno restavracijam ali neposredno potrošnikom brez nadaljnje predelave; in je označena v skladu z določbami Direktive Sveta 91/493/ES; in (c) pošiljka ustreza jamstvom, kot so določena v veterinarskem spričevalu, ki je sestavljeno v skladu z vzorcem v Prilogi V, ob upoštevanju pojasnjevalnih opomb v Prilogi III.“
(2)

Zaradi zamud pri izvajanju zahtevanih političnih reform, kakor je bilo dogovorjeno med Evropsko komisijo in Bosno in Hercegovino, sta bila doslej sproščena samo prvi obrok (15 milijonov EUR) in drugi obrok (20 milijonov EUR). Tretji in zadnji obrok v znesku do 25 milijonov EUR je še vedno neizplačan.
(1)

Sezname držav, ki se uporabljajo pri zbiranju podatkov, je treba posodobiti, da se poenostavi zbiranje usklajenih statistik in zaradi novih zahtev glede podatkov o novih državah namembnicah in državah izvora, ki so posledica sprememb v potovalnih navadah.
(8)

Zato je torej pomembno poostriti ukrepe, ki so bili sprejeti za varovanje zdravja populacije kopitarjev v Skupnosti in za zagotavljanje dobrega počutja kopitarjev na ozemlju držav članic, in sicer s sprejetjem zaščitnih ukrepov, ki določajo poseben režim uvoza kopitarjev za zakol in uvoza kopitarjev za vzrejo in proizvodnjo, ki izvirajo iz Romunije, in s poostritvijo nadzornih ukrepov.
(2)

Te živali so v rezervatih predvsem zaradi varstva okolja ter ohranjanja krajine in ne v proizvodne namene. Živijo v ekstenzivnih pogojih in v prosti reji, pri čemer so teleta vedno blizu svoje mame.
3.

Člen 4 se nadomesti z naslednjim: „Člen 4 Članstvo 1. Skupina je sestavljena iz vodij neodvisnih nacionalnih regulativnih organov, ki so bili vzpostavljeni v vsaki državi članici in katerih glavna odgovornost je pregled nad tekočim delovanjem trga za elektronska komunikacijska omrežja in storitve, ali iz njihovih zastopnikov. Vsaka država članica ima enega člana. Komisija je ustrezno zastopana in skupini zagotavlja sekretariat. 2. Zadevni nacionalni organi iz odstavka 1 so našteti v Prilogi. Komisija ta seznam redno preverja z vidika sprememb, ki jih države članice uvedejo glede imen ali pristojnosti teh organov.“
Sklep št. 845/2004/ES Evropskega parlamenta in Sveta

z dne 29. aprila 2004

o spremembi Sklepa št. 163/2001/ES o izvajanju programa usposabljanja za strokovnjake v Evropski industriji avdiovizualnega programa (usposabljanje MEDIA) (2001–2005)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 150(4) Pogodbe,

ob upoštevanju predloga Komisije,

ob upoštevanju mnenja Ekonomsko-socialnega odbora [1],

ob upoštevanju mnenja Odbora regij [2],

v skladu s postopkom, določenim v členu 251 Pogodbe [3],

ob upoštevanju naslednjega:

(1) S Sklepom št. 163/2001/ES [4] sta Evropski parlament in Svet uvedla program usposabljanja MEDIA, ki je program usposabljanja za strokovnjake v Evropski avdiovizualni industriji, in naj bi potekal od 1. januarja 2001 do 31. decembra 2005.

(2) Bistveno je, da se zagotovi kontinuiteta politike Skupnosti za podporo evropskemu avdiovizualnemu sektorju, ob upoštevanju ciljev, ki jih upošteva Skupnost na podlagi člena 150 Pogodbe.

(3) Prav tako je bistveno, da zagotovi Komisija celovito in podrobno ocenjevalno poročilo o programu usposabljanja MEDIA najpozneje do 31. decembra 2005, da lahko zakonodajni organ pravočasno obravnava predlog za nov program usposabljanja MEDIA, katerega začetek je načrtovan za leto 2007, in da lahko proračunski organ oceni potrebo za novi finančni okvir –

SKLENILA:

Člen 1

Sklep št. 163/2001/ES se spremeni na naslednji način:

(1) V členu 1 se "31.december 2005" nadomesti z "31.december 2006".

(2) V členu 4(5) se finančni okvir, določen na 52 milijonov EUR, nadomesti s 59,4 milijona EUR, v skladu s Sklepom št. 786/2004/ES Evropskega parlamenta in Sveta o spremembah referenčnih zneskov, da se upošteva širitev Evropske unije.

Člen 2

Ta sklep začne veljati na dan objave v Uradnem listu Evropske unije.

V Strasbourgu, 29. aprila 2004

Za Evropski parlament

Predsednik

P. Cox

Za Svet

Predsednik

M. McDowell

[1] UL C 10, 14.1.2004, str. 8.

[2] UL C 23, 27.1.2004., str. 24.

[3] Mnenje Evropskega parlamenta z dne 12. februarja 2004 (še ni objavljeno v Uradnem listu) in Sklep Sveta z dne 26. aprila 2004.

[4] UL L 26, 27.1.2001, str. 1. Sklep, spremenjen s Sklepom 2004/61/ES (UL L 268, 3.10.1998, str. 37).

--------------------------------------------------
(5)

Ukrepi, predvideni s to odločbo, so v skladu z mnenjem Stalnega odbora za živilsko verigo in zdravje živali –
Sklep Sveta 2004/392/SZVP

z dne 19. maja 2003

o sklenitvi Sporazuma med Evropsko unijo in Romunijo o sodelovanju Romunije v silah pod vodstvom Evropske unije (EUF) v Nekdanji jugoslovanski republiki Makedoniji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 Pogodbe,

ob upoštevanju priporočila predsedstva,

ob upoštevanju naslednjega:

(1) Svet je 27. januarja 2003 sprejel Skupni ukrep 2003/92/SZVP o vojaški operaciji Evropske unije v Nekdanji jugoslovanski republiki Makedoniji (NJRM) [1].

(2) Člen 8 navedenega skupnega ukrepa določa, da morajo biti podrobni dogovori glede sodelovanja tretjih držav predmet sporazuma v skladu s členom 24 Pogodbe o Evropski uniji.

(3) Po sprejetju sklepa Sveta z dne 18. marca 2003, ki generalnega sekretarja/visokega predstavnika (GS/VP) pooblašča za začetek pogajanj, je GS/VP z Romunijo dosegel sporazum o sodelovanju oboroženih sil Romunije v oboroženih silah pod vodstvom Evropske unije (EUF) v Nekdanji jugoslovanski republiki Makedoniji.

(4) Ta sporazum je treba odobriti –

SKLENIL NASLEDNJE:

Člen 1

Sporazum med Evropsko unijo in Romunijo o sodelovanju Romunije v silah pod vodstvom Evropske unije (EUF) v Nekdanji jugoslovanski republiki Makedoniji se odobri v imenu Evropske unije.

Besedilo navedenega sporazuma je priloženo temu sklepu.

Člen 2

Predsednik Sveta se pooblasti za imenovanje osebe, pooblaščene za podpis Sporazuma z učinkom, ki zavezuje Evropsko unijo.

Člen 3

Ta sklep začne veljati z dnevom sprejetja.

Člen 4

Ta sklep se objavi v Uradnem listu Evropske unije.

V Bruslju, 19. maja 2003

Za Svet

Predsednik

G. Papandreou

[1] Ul L 34, 12.2.2003, str. 26.

--------------------------------------------------
Sklep Sveta

z dne 13. januarja 2004

o podpisu in začasni uporabi Sporazuma v obliki izmenjave pisem med Evropsko skupnostjo in Nekdanjo jugoslovansko republiko Makedonijo glede sistema točk za tranzitiranje, veljavnega za težka tovorna vozila, ki potujejo skozi Avstrijo

(2004/184/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 71(1) v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija se je dogovorila o Sporazumu v obliki izmenjave pisem med Evropsko skupnostjo in Nekdanjo jugoslovansko republiko Makedonijo glede sistema točk za tranzitiranje, veljavnega za težka tovorna vozila, ki potujejo skozi Avstrijo.

(2) Sporazum je treba podpisati s pridržkom njegove kasnejše sklenitve.

(3) Treba je urediti vse potrebno za začasno uporabo Sporazuma od 1. januarja 2004 –

SKLENIL:

Člen 1

Predsednik Sveta je pooblaščen, da imenuje osebo(-e), ki so upravičene v imenu Evropske skupnosti podpisati Sporazum v obliki izmenjave pisem med Evropsko skupnostjo in Nekdanjo jugoslovansko republiko Makedonijo glede sistema točk za tranzitiranje, veljavnega za težka tovorna vozila, ki potujejo skozi Avstrijo, s pridržkom njegove poznejše sklenitve.

Besedilo Sporazuma je priloženo temu sklepu.

Člen 2

Sporazum iz člena 1 se uporablja na začasni podlagi od 1. januarja 2004.

Člen 3

Ta sklep se objavi v Uradnem listu Evropske unije.

V Bruslju, 13. januarja 2004

Za Svet

Predsednik

B. Cowen

--------------------------------------------------
Odločba Komisije

z dne 16. februarja 2004

o spremembi Odločbe 2003/71/ES glede njenega obdobja veljavnosti

(notificirano pod dokumentarno številko K(2004) 394)

(Besedilo velja za EGP)

(2004/160/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS [1], in zlasti člena 18(7) Direktive,

ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav [2], in zlasti člena 22(6) Direktive,

ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih za prehrano ljudi [3] in zlasti člena 8(4) Direktive,

ob upoštevanju naslednjega:

(1) Zaradi pojava infekciozne anemije lososov (ISA) na Ferskih otokih je bila sprejeta Odločba Komisije 2003/71/ES z dne 29. januarja 2003 o nekaterih ukrepih zaščite v zvezi z infekciozno anemijo lososov (ISA) pri salmonidih na Ferskih otokih [4].

(2) Kljub ukrepom, ki so jih sprejeli Ferski otoki, je ta država v letu 2003 poročala o nadaljnjih izbruhih ISA, zato ni mogoče predvideti hitrega izkoreninjenja te bolezni.

(3) Glede na stanje bolezni na Ferskih otokih bi se morali ukrepi zaščite iz Odločbe 2003/71/ES uporabljati do februarja 2005.

(4) Odločbo 2003/71/ES je treba spremeniti, da se podaljša njeno obdobje veljavnosti.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V členu 6 Odločbe 2003/71/ES se "1. februar 2004" nadomesti z "31. januar 2005".

Člen 2

Ta odločba je naslovljena na države članice.

V Bruslju, 16. februarja 2004

Za Komisijo

David Byrne

Član Komisije

[1] UL L 268, 24.9.1991, str. 56. Direktiva, kakor je bila spremenjena z Direktivo 96/43/ES (UL L 162, 1.7.1996, str. 1).

[2] UL L 24, 30.1.1998, str. 9.

[3] UL L 18, 21.1.2003, str. 11.

[4] UL L 26, 31.1.2003, str. 80. Odločba, kakor je bila spremenjena z Odločbo 2003/392/ES (UL L 135, 3.6.2003, str. 27).

--------------------------------------------------
Sklep Sveta 2004/75/SZVP

z dne 11. decembra 2003

o sklenitvi Sporazuma med Evropsko unijo in Nekdanjo jugoslovansko republiko Makedonijo o statusu in dejavnostih Policijske misije Evropske unije (EUPOL Proxima) v Nekdanji jugoslovanski republiki Makedoniji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 te pogodbe,

ob upoštevanju priporočila predsedstva,

ob upoštevanju naslednjega:

(1) Svet je 29. septembra 2003 sprejel Skupni ukrep 2003/681/SZVP o Policijski misiji Evropske unije v Nekdanji jugoslovanski republiki Makedoniji (EUPOL Proxima) [1].

(2) Člen 13 tega skupnega ukrepa določa, da se status osebja EUPOL Proxime v Nekdanji jugoslovanski republiki Makedoniji, vključno s, kjer je primerno, privilegiji, imunitetami in drugimi jamstvi, potrebnimi za dokončanje misije in tekoče delovanje EUPOL Proxime, dogovori v skladu s postopkom, predpisanim v členu 24 Pogodbe o Evropski uniji.

(3) Po Sklepu Sveta 24. novembra 2003, ki pooblašča Generalnega sekretarja/Visokega predstavnika, delujočega v pomoč predsedstvu, za odprtje pogajanj v njegovem imenu, je Generalni sekretar/Visoki predstavnik, delujoč v pomoč predsedstvu, dosegel sporazum z vlado Nekdanje jugoslovanske republike Makedonije o statusu in dejavnostih Policijske misije Evropske unije (EUPOL Proxima) v Nekdanji jugoslovanski republiki Makedoniji.

(4) Ta sporazum je treba odobriti −

SKLENIL:

Člen 1

Sporazum med Evropsko unijo in Nekdanjo jugoslovansko republiko Makedonijo (NJRM) o statusu in dejavnostih sil Policijske misije Evropske unije (EUPOL Proxima) v NJRM se v imenu Evropske unije odobri.

Besedilo omenjenega sporazuma je priloženo temu sklepu.

Člen 2

Predsednik Sveta je s tem sklepom pooblaščen za imenovanje osebe, pooblaščene za podpis Sporazuma tako, da zavezuje Evropsko unijo.

Člen 3

Ta sklep se objavi v Uradnem listu Evropske unije.

Člen 4

Ta sklep začne veljati z dnem sprejetja.

V Bruslju, 11. decembra 2003

Za Svet

Predsednik

F. Frattini

[1] UL L 249, 1.10.2003, str. 66.

--------------------------------------------------
Odločba Komisije

z dne 23. decembra 2003

o spremembi Odločbe 2003/812/ES o sestavi seznamov tretjih držav, iz katerih države članice dovolijo uvoz nekaterih izdelkov za prehrano ljudi ob upoštevanju Direktive Sveta 92/118/EGS

(notificirano pod dokumentarno številko K(2003) 5046)

(Besedilo velja za EGP)

(2004/19/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnost za izdelke, ki niso predmet navedenih zahtev, določenih v posebnih pravilih Skupnosti iz Priloge A(1) Direktive 89/662/EGS, glede povzročiteljev bolezni pa v Direktivi 90/425/EGS [1], kakor je bila nazadnje spremenjena z Odločbo Komisije 2003/721/ES [2], in zlasti člena 10(2)(a) Direktive,

ob upoštevanju naslednjega:

(1) Odločba Komisije 2003/812/ES [3] vsebuje sezname tretjih držav, iz katerih države članice dovolijo uvoz nekaterih izdelkov za prehrano ljudi ob upoštevanju Direktive Sveta 92/118/EGS.

(2) Za uveljavitev te zakonodaje hkrati z drugo zakonodajo o določitvi seznamov držav in certificiranju živalskih stranskih proizvodov, ki niso namenjeni za prehrano ljudi, je treba odložiti datum uporabe Odločbe 2003/812/ES s 1. januarja 2004 na 1. maj 2004.

(3) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

V členu 3 Odločbe 2003/812/ES se "1. januar 2004" nadomesti s "1.maj 2004".

Člen 2

Ta odločba je naslovljena na države članice.

V Bruslju, 23. decembra 2003

Za Komisijo

David Byrne

Član Komisije

[1] UL L 62, 15.3.1993, str. 49.

[2] UL L 260, 11.10.2003, str. 21.

[3] UL L 305, 22.11.2003, str. 17.

--------------------------------------------------
ODLOČBA KOMISIJE

z dne 21. februarja 2003

o dovolitvi državam članicam, da sprejmejo odločbe po Direktivi 1999/105/ES o gozdnem reprodukcijskem materialu, pridelanem v tretjih državah

(notificirano pod dokumentarno številko K(2003) 580)

2003/122/ES

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala [1] in zlasti člena 19(3) Direktive,

ob upoštevanju naslednjega:

(1) Po členu 19(1) Direktive 1999/105/ES mora Svet na predlog Komisije odločiti, ali gozdni reprodukcijski material, pridelan v tretji državi, daje enaka zagotovila v zvezi z odobritvijo njegovega izhodiščnega materiala in z ukrepi, sprejetimi pri njegovi pridelavi z namenom trženja, kot gozdni reprodukcijski material, ki je pridelan v Skupnosti in izpolnjuje določbe omenjene Direktive.

(2) Informacije, ki so trenutno na voljo o pogojih, uporabljanih v tretjih državah, pa še vedno ne zadoščajo, da bi Skupnost lahko sprejela kakršno koli odločbo v zvezi s katero koli tretjo državo.

(3) Zato je treba, da bi se preprečile motnje trgovinskih tokov, državam članicam dovoliti, da sprejmejo take odločbe. Tako dovoljenje je namenjeno zagotovitvi, da uvoženi material daje zagotovila enakovredna tistim, ki se uporabljajo za gozdni reprodukcijski material, pridelan v Skupnosti v skladu s to Direktivo.

(4) Ukrepi, predvideni s to odločbo, so v skladu z mnenjem Stalnega odbora za semena in razmnoževalni material za kmetijstvo, vrtnarstvo in gozdarstvo -

SPREJELA NASLEDNJO ODLOČBO:

Člen 1

Državam članicam se dovoli sprejemati odločbe po členu 19(3) Direktive 1999/105/ES v zvezi z gozdnim reprodukcijskim materialom, pridelanim v tretjih državah, navedenih v Prilogi, in v zvezi z vrstami, tipi izhodiščnega materiala ter kategorijami, ki so tam določene.

Člen 2

Države članice takoj obvestijo Komisijo in druge države članice o odločbah, sprejetih v skladu s to odločbo, ter o morebitnih preklicih teh odločb.

Člen 3

Dovoljenje, določeno v členu 1, poteče 31. decembra 2005.

Člen 4

Ta odločba je naslovljena na države članice.

V Bruslju, 21. februarja 2003

Za Komisijo

David BYRNE

Član Komisije

PRILOGA

[***INSERT TEXT IN 2., 3. and 4. COLUMN***]

Država porekla Vrsta Kategorija Tip izhodiščnega materiala

Kanada (Britanska Kolumbija)

Republika Češka

Estonija

Madžarska

Latvija

Litva

Norveška

Poljska

Romunija

Slovaška

Slovenija

Švica

Združene države Amerike (Washington, Oregon, Kalifornija)

Legenda:

Kategorija Tip izhodiščnega materiala

ZP znano poreklo SS skupina semenjakov

K kvalificiran S sestoj

T testiran SP semenska plantaža

SD starši družine

[1] UL L 11, 15.1.2000, str. 17.
Odločba Komisije

z dne 2. oktobra 2003

o spremembi Odločbe 92/452/EGS o uvedbi seznamov skupin za zbiranje zarodkov in skupin za pridobivanje zarodkov, odobrenih v tretjih državah za izvoz govejih zarodkov v Skupnost, ki se nanašajo na Kanado

(notificirano pod dokumentarno številko K(2003)3427)

(Besedilo velja za EGP)

(2003/688/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Uredbo (ES) št. 806/2003 [2], in zlasti člena 8 Direktive,

ob upoštevanju naslednjega:

(1) Odločba Komisije 92/452/EGS [3], kakor je bila nazadnje spremenjena z Odločbo 2003/391/ES [4], predvideva, da lahko države članice uvažajo samo zarodke iz tretjih držav, kjer so jih zbrale, obdelale in shranile skupine za zbiranje in pridobivanje zarodkov, ki so naštete v tej določbi. Kanada je zaprosila, da se pripravi sprememba k temu seznamu glede vpisov za to državo.

(2) Kanada je zagotovila jamstva glede skladnosti z ustreznimi pravili, določenimi v Direktivi 89/556/EGS in zadevno skupino so veterinarske službe te dežele uradno odobrile za izvoz v Skupnost.

(3) Odločba 92/452/EGS naj se zato ustrezno spremeni.

(4) Ukrepi, predvideni v tej odločbi, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi k Odločbi 92/452/EGS se vrsta za kanadsko skupino št. E 733 nadomesti z:

"CA | | E 733 | E 733 (IVF) | L'Alliance Boviteq Inc19320 Grand Rang St-FrançoisSaint-Hyacinthe,, QuébecJ2T 5H1 | Dr. Daniel Bousquet Dr. Jean Durocher" |

Člen 2

Ta odločba se uporablja od 6. oktobra 2003.

Člen 3

Ta odločba je naslovljena na države članice.

V Bruslju, 2. oktobra 2003

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 122, 16.5.2003, str. 1.

[3] UL L 250, 29.8.1992, str. 40.

[4] UL L 135, 3.6.2003, str. 25.

--------------------------------------------------
Odločba Komisije

z dne 3. aprila 2003

o spremembi Odločbe 92/486/EGS o načinu sodelovanja med strežniškim centrom Animo in državami članicami

(notificirano pod dokumentarno številko K(2003) 1104)

(Besedilo velja za EGP)

(2003/236/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo Evropskega parlamenta in Sveta 2002/33/ES [2], in zlasti člena 20(3) Direktive,

ob upoštevanju naslednjega:

(1) Do vzpostavitve nove strukture računalniškega sistema, zlasti dela, ki se uporablja za omrežje Animo, kakor je opredeljeno v Odločbi Komisije 2003/24/ES z dne 30. decembra 2002 o razvoju celovitega računalniškega veterinarskega sistema [3], je treba zagotoviti kontinuiteto navedenega omrežja.

(2) Odločbo 92/486/EGS z dne 25. septembra 1992 o načinu sodelovanja med strežniškim centrom Animo in državami članicami [4], kakor je bila nazadnje spremenjena z Odločbo 2002/615/ES [5], bi bilo treba skladno s tem spremeniti.

(3) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Prvi pododstavek člena 2a(7) Odločbe 92/486/EGS se nadomesti z:

"Za obdobje od 1. aprila 2003 do 31. marca 2004 zagotovijo usklajevalni organi, predvideni v členu 1, da se pogodbe iz navedenega člena, podaljšajo za eno leto."

Člen 2

Ta odločba se uporablja od 1. aprila 2003.

Člen 3

Ta odločba je naslovljena na države članice.

V Bruslju, 3. aprila 2003

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 315, 19.11.2002, str. 14.

[3] UL L 8, 14.1.2003, str. 44.

[4] UL L 291, 7.10.1992, str. 20.

[5] UL L 196, 25.7.2002, str. 60.

--------------------------------------------------